હિરલ પંડ્યા આપણે મુક્તપણે વાઘદર્શન કરાવે છે. તેમની રમતિયાળ છતાં ગંભીર શૈલી વન સૌંદર્યને વધારે સુંદર બનાવે છે. કેટ ફેમિલીના આ દમદાર પ્રાણીનું રોચક વર્ણન વાંચતાં જ ડાલામથ્થો યાદ આવે, જિમ કોરબેટનો રુદ્રપ્રયાગનો માણસ ખાઉં દીપડો પણ સ્મૃતિમાં ડોકિયું કરી જાય. અમુક પ્રાણીઓને વન સિવાય પણ ગઢ સાથે કોઈ આ જન્મનો નાતો હશે તેમ લાગે છે! જુઓ જૂનાગઢ, બાંધવગઢ…પણ જેમ સૌંદર્ય પામતાં પહેલાં સુંદર બનવું પડે છે તેમ વાઘ દર્શન માટે વન ભ્રમણ અનિવાર્ય છે.